මෙම සිද්ධියේ සංස්කරණය නොකළ වීඩියෝ දර්ශන තමන්ට ලබා ගැනීමට මීගමුව මහේස්ත්‍රාත් අධිකරණයෙන් විශේෂ නියෝගයක් ද පොලිසිය ඊයේ ලබා ගත්තා.මේ අතර, ලොකොමෝටිව් ඔපරේටින් ඉංජිනේරු සංගමයේ ලේකම් කේ.ඒ.යූ. කොන්තසිංහ සඳහන් කළේ රාගම සිද්ධිය සම්බන්ධයෙන් සාධාරණ පරීක්ෂණයක් සිදුකෙරෙන නිසා දුම්රිය රියදුරන් නැවත සේවයට වාර්තා කළ බවයි.පෙරේදා පස්වරුවේ කොළඹ කොටුවේ සිට රඹුක්කන දක්වා ධාවනය වූ දුම්රියේ රියදුරුට රාගම දුම්රිය ස්ථානයේදී මගීන් පිරිසක් පහර දී තිබුණේ දුම්රිය නියමිතව වේලාවට වඩා නවතා තැබීමට විරෝධය පළ කරමින්.